Starea de sanatate perceputa

Utilizarea serviciilor medicale si a medicamentelor

Stilul de viata

Trei din 4 romani considera ca au o stare de sanatate buna sau foarte buna, unul din cinci fumeaza zilnic si tot unul din cinci romani bea alcool cel putin o data pe saptamana. Daca e sa adunam, peste 625.000 de romani beau zilnic alcool, iar grupa cea mai consistenta de varsta e 45-54 de ani. Doar unul din 10 face sport in timpul liber in mod obisnuit, potrivit unei analize transmise marti de Institutul National de Statistica.Din populatia rezidenta de 15 ani si peste, 57,2% a consumat bauturi alcoolice in ultimele 12 luni precedente interviului, iar 19,2% nu a consumat niciodata alcool. Barbatii au consumat alcool in proportie mult mai mare decat femeile (72,6% fata de 42,8%). Cei mai multi consumatori de bauturi alcoolice se regasesc in randul persoanelor de sex masculin din grupa de varsta 45-54 ani (83,9%). Din populatia rezidenta de 15 ani si peste 18,7% au consumat frecvent bauturi alcoolice (cel putin o data pe saptamana).Consumul de bauturi alcoolice difera in functie de perioada din saptamana. Din populatia rezidenta de 15 ani si peste care consuma alcool, 98,1% a consumat bauturi alcoolice in zilele de vineri, sambata si duminica si 76,5% a consumat in zilele de luni pana joi.Din totalul populatiei rezidente, 76,6% considera ca au o starea de sanatate buna sau foarte buna (80,9% dintre persoanele de sex masculin, respectiv 72,6% dintre cele de sex feminin). Majoritatea persoanelor tinere au declarat o stare de sanatate buna si foarte buna, dar numai 31,6% dintre persoanele de 65-74 ani si 14,2% dintre persoanele de 75 si ani si peste au declarat ca au o stare de sanatate buna si foarte buna. Pe medii de rezidenta nu exista diferente semnificative in ceea ce priveste starea de sanatate declarata.Una din patru persoane sufera de cel putin o boala cronica sau o problema de sanatate de lunga durata, o pondere mai mare fiind intalnita in randul persoanelor de sex feminin (29,9%) fata de cele de sex masculin (21,8%). In mediul rural ponderea persoanelor care sufera de o boala cronica sau o problema de sanatate de lunga durata (24,9%) este mai mica decat cea a persoanelor din mediul urban (26,8%).Cele mai frecvente boli cronice declarate de persoanele in varsta de 15 ani si peste sunt: hipertensiunea arteriala (intalnita la 17 persoane din 100), afectiunile zonei lombare (11 persoane din 100), afectiunile zonei cervicale (6 persoane din 100) si diabetul zaharat (5 persoane din 100). Copiii sub 15 ani sunt intr-o masura mai mica afectati de boli cronice (4,6%), cele mai frecvente fiind alergiile (exclusiv astmul alergic), bronsita cronica, boala pulmonara obstructiva sau emfizemul. Cinci copii din 1000 sufera de anomalii congenitale osteo-articulare, iar doi copii din 1000 au anomalii congenitale cardio-vasculare.Din totalul populatiei rezidente de 15 ani si peste, 7,7% au declarat ca au dificultati in realizarea activitatilor zilnice de ingrijire personala. Gradul de limitare variaza odata cu varsta, astfel ca 17,0% din persoanele de 65-74 ani si 42,1% din persoanele de 75 ani si peste au unele dificultati in realizarea, fara ajutor, a activitatilor de ingrijire personala sau nu le pot face deloc.Mai putin de jumatate (47,0%) din populatia rezidenta a apelat, cel putin o data, la medicul de familie sau la un medic de medicina generala in ultimele 12 luni precedente interviului, efectuand in medie 3,7 consultatii, iar 3,6% din populatia rezidenta nu a apelat niciodata la un medic de familie sau la un medic de medicina generala.Medicii specialisti (inclusiv chirurgi) au consultat 16,0% din populatia rezidenta in decursul ultimelor 12 luni precedente interviului. Persoanele de sex feminin au solicitat intr-o masura mai mare decat persoanele de sex masculin o consultatie unui medic specialist (18,7% fata de 13,2%), ca si persoanele din mediul urban (18,2% dintre acestea fata de 13,6% dintre persoanele din mediul rural). Un sfert din populatia tarii nu a solicitat niciodata o consultatie unui medic specialist. O persoana care a apelat la medicul specialist a primit, in medie, 2,3 consultatii (2,4 consultatii in mediul urban si 2,2 consultatii in rural).In decurs de 12 luni precedente interviului, 15,8% din populatia rezidenta de 3 ani si peste a efectuat cel putin o vizita la cabinetul unui medic stomatolog sau ortodont (11,7% in mediul rural si 19,3% in urban). 13,0% din populatia rezidenta de 3 ani si peste nu a apelat niciodata la medicul stomatolog sau ortodont (8,5% in mediul urban si 18,2% in rural). O persoana de 3 ani si peste care a apelat la medicul stomatolog sau ortodont, a primit, in medie, 2,9 consultatii (2,8 consultatii persoanele de sex masculin si 3,0 consultatii persoanele de sex feminin). Pe medii de rezidenta, populatia de 3 ani si peste din mediul urban care a apelat la medicul stomatolog sau ortodont a facut in medie 3,0 consultatii, iar cea din mediul rural 2,6 consultatii.In cele doua saptamani precedente interviului, 20,3% din populatia rezidenta a utilizat medicamente prescrise de un medic (24,1% persoane de sex feminin si 16,4% persoane de sex masculin). Populatia rezidenta din mediul urban a utilizat in proportie de 21,6% medicamente prescrise de un medic, fata de 18,9% din populatia rezidenta in mediul rural. Incepand cu varsta de 35 de ani principala cauza pentru care populatia a luat medicamente prescrise a fost tensiunea arteriala ridicata, aceasta fiind mentionata in proportie de 34,2% de persoanele de 35-44 ani, de 52,1% de persoanele de 45-54 ani, 62,0% de persoanele de 55-64 de ani, ajungand la 72,0% la persoanele de 75 de ani si peste.In aceeasi perioada de referita, medicamentele neprescrise de un medic au fost utilizate de 14,8% din populatia rezidenta (11,2% din populatia de sex masculin si 18,3% din populatia de sex feminin). Cea mai mare parte a populatiei care a recurs la medicamente neprescrise a utilizat aceste medicamente pentru raceala, gripa sau dureri de gat (48,1%), dureri de cap sau migrene (38,5%) si vitamine, minerale etc. pentru fortificarea organismului (36,8%).Distributia dupa indicele masei corporale evidentiaza faptul ca 46,4% din populatia rezidenta de 18 ani si peste este supraponderala (54,1% dintre barbati si 39,2% dintre femei) si 9,3% sufera de obezitate (9,0% dintre barbati si 9,7% dintre femei).Persoanele care sufera de obezitate sunt mai frecvente in mediul urban (10,0% comparativ cu 8,5% in mediul rural), iar cele care sunt supraponderale au pondere mai mare in mediul rural (48,3% fata de 44,8% in mediul urban).Din totalul populatiei rezidente in varsta de un an si peste, 99,5% a consumat fructe si legume, consumul zilnic de fructe fiind mentionat de 30,4% din populatie, iar cel de legume de 30,1% din populatie.Din totalul populatiei de 6 ani si peste doar 9,2% au declarat ca fac saptamanal sport sau diverse activitati fizice recreative in timpul liber (12,0% din populatia masculina si 6,5% din populatia feminina). Cele mai multe persoane care realizeaza astfel de activitati sunt copiii cu varsta cuprinsa intre 6-14 ani (41,4%) si tinerii de 15-24 ani (19,6%); dupa aceasta varsta, ponderea persoanelor care fac sport in timpul liber scade semnificativ, de la 7,3% la grupa de varsta 25-34 ani, la 0,1% la persoanele de 75 de ani si peste.Un sfert din populatia rezidenta de 15 ani si peste fumeaza (39,2% din populatia de sex masculin si 12,4% din populatia de sex feminin). Dintre persoanele care fumeaza 19,6% fumeaza zilnic (31,8% din populatia de sex masculin si 8,2% din populatia de sex feminin). O persoana care fumeaza zilnic consuma, in medie, 13 tigari pe zi, persoanele de sex masculin fumand, in medie 13,5 tigari pe zi, iar persoanele de sex feminin, in medie, 11,1 tigari pe zi.